Qozog‘iston va Belarus KXShT davlatlari uchun qurol ishlab chiqaradi. Bu haqda Rossiya bosh vaziri o‘rinbosari Yuriy Borisov ma’lum qildi. Foto: Aram Nersesyan/RIA «Novosti» Uning ta’kidlashicha, alyans Afg‘onistondagi vaziyat ortida chegaralar xavfsizligini ta’minlash bo‘yicha o‘z imkoniyatlarini oshirmoqchi. Bu maqsadda Belarus va Qozog‘istonning mudofaa-sanoat majmuasidan foydalaniladi. Avvalroq Tojikiston prezidenti Imomali Rahmon KXShTga a’zo davlatlar tashkilotning janubiy chegaralarini birgalikda mustahkamlashga kelishib olishganini ma’lum qilgandi.